স্থানীয় সময় শুক্রবার বিকাল সাড়ে চারটায় স্থানীয়রা হট্টগোলের শব্দ পেয়ে বিষয়টি পুলিশকে জানায়। পুলিশ আহত অবস্থায় ওই ব্যক্তিকে উদ্ধার করে। পুলিশ আরও জানিয়েছে, ওই ব্যক্তি ঘুমিয়ে থাকার সময় কালো বোরকা পরিহিত মোমেনা তার ওপর ছুরি নিয়ে হামলা চালিয়েছিল। এতে তার কাঁধে ক্ষতের সৃষ্টি হয়। তাকে উদ্ধার করে হাসপাতালে নেওয়া হয়েছে। সেখানে তার অপারেশন হয়েছে। বর্তমানে তিনি স্থিতিশীল অবস্থায় আছেন। হামলার সময় বাড়িতে ওই ব্যক্তির পাঁচ বছরের কন্যা থাকলেও তার কোনো ক্ষতি হয়নি। সোমাকে গতকাল মেলবোর্নের ম্যাজিস্ট্রেট আদালতে হাজির করা হয়। আদালতে তার পক্ষে জামিন আবেদন করা হয়নি। ২ মে তার পরবর্তী হাজিরার তারিখ নির্ধারণ করা হয়েছে।